Matt Dallas itu apa sih? Jelaskan dalam bahasa melayu ya

Matthew Joseph Dallas (lahir 21 Oktober, 1982 di Phoenix, Arizona) merupakan pelakon Amerika Syarikat. Beliau mula berminat berlakon sedari umur 12 tahun apabila neneknya membawanya menonton The Ugly Duckling. Beliau berpindah ke Los Angeles, California apabila meningkat 18 tahun. Beliau pernah terlibat dalam filem Babysitter Wanted dan The Indian, juga musim kedua rancangan televisyen terbitan ABC Family Kyle XY, di mana beliau memegang watak utama sebagai Kyle.  Dallas juga terlibat di dalam filem seperti Living The Dream, Wannabe, Camp Daze, dan Way of The Vampire. Dallas turut muncul di dalam rancangan televisyen popular, Entourage. Pada 2005, Dallas bersama Mischa Barton muncul di dalam video klip James Blunt yang bertajuk "Goodbye My Lover". Beliau juga pernah muncul di rancangan temubual seperti The View dan Jimmy Kimmel Live. Beliau telah membincangkan perihal kerjayanya, keluarga, rancangan televisyen yang membabitkan dirinya dan beberapa topik lain. Dallas turut ditemubual oleh TVGuide.com. Pada Ogos 2006, Perez Hilton mengesyaki Dallas merupakan seorang homoseksual.